ભદ્રશાલ વગેરે વનમાં સર્વઋતુઓમાં બધી જાતના ફુલો ખીલેલા હોય છે. જળ અને ફળ સહીત ભદ્રશાલાદિ વનથી વીંટળાયેલો આ રમણીય ગિરનાર પર્વત ઇન્દ્રોનો એક ક્રીડાપર્વત છે. અહીં શિખર ઉપર રહેલા કલ્પવૃક્ષો યાચકોના સર્વ ઇચ્છિતને પૂરે છે. આ ગિરનાર મહાતીર્થમાં પુણ્યહીન પ્રાણીઓને નહી દેખાતી એવી સુવર્ણસિદ્ધિ કરનારી અને સર્વઇચ્છિતફળને આપનારી રસકૂપીકાઓ રહેલી છે. તથા આ તીર્થની માટીને ગુરુગમના યોગથી તેલ અને ઘીની સાથે ભેળવીને અગ્નિમાં તપાવવાથી તે સુવર્ણમય બની જાય છે.